登飛霞山作
作者：翁卷
朝代：宋

paragraphs: 局居厭紛叢，蕩志尋嶇嶔。
拂衣出城隅，杖策循湖陰。
何年彼真仙，遺宮寄幽岑。
連樹窈蒙密，靈洞疑虛沈。
攀條承蘚飆，立石弄澄深。
眺睞增殊歡，超忽涓煩襟。
美人逝云遠，青草疇與吟。
感昔興重嗟，會意良在今。
山公悅崇資，嵇氏陶清音。
保真道無違，逐欲情易淫。
顧乏安期資，華鬢能不侵。
雖非尚子賢，儻遂畢娶心。